7. एक सर्वेक्षण के अनुसार, हमारे देश में, लगभग साढ़े छ: करोड़M.S.M.E. उद्यम हैं जिनमें ग्यारह करोड़ से भी अधिक रोजगार उत्पन्न हुए हैं। हाल के समय में इन उद्यमों ने 10 प्रतिशत से अधिक की वृद्धि दर्ज की है जो कि बड़े उद्यमों की अपेक्षा अधिक है। मुझे यह जानकर प्रसन्नता हुई है कि इन उद्यमों ने‘इसरो’ के‘चंद्रयान’ तथा भारतीय वायुसेना के‘तेजस’ एयरक्राफ्ट्स के लिए आवश्यक उपकरण और सेवाएँ प्रदान की हैं। इससे यह सिद्ध होता है कि इन उद्यमों में उच्च-स्तर की गुणवत्ता भी पाई जाती है। गुणवत्ता के इस पक्ष पर और अधिक ज़ोर देने के लिए शुरू की गई‘ज़ीरो डिफ़ेक्ट, ज़ीरो इफेक्ट’ स्कीम एक अच्छी पहल है। इससेM.S.M.E.उद्यमों की देश-विदेश के बाज़ारों में पहुँच बढ़ेगी तथा पर्यावरण पर दबाव भी कम होगा।